ಮಹಿಳೆಯರನ್ನ ಕಂಡರೆ ಮರ, ಕಲ್ಲಿನ ಕಂಬ ತಬ್ಬಿಕೊಳ್ಳುತ್ತಿದ್ದ ವಿಕೃತ ಕಾಮಿಯ ಬಂಧನ ನೆಲಮಂಗಲ : ನಿರ್ಜನ ಪ್ರದೇಶದಲ್ಲಿ ಓಡಾಡುವ ಮಹಿಳೆಯರನ್ನು ಹಿಂಬಾಲಿಸಿ ಅವರ ಮುಂದೆ ಮರಗಳನ್ನು ಮತ್ತು ಕಲ್ಲಿನ ಕಂಬಗಳನ್ನು ತಬ್ಬಿಕೊಂಡು ವಿಕೃತವಾಗಿ ವರ್ತನೆ ಮಾಡುತ್ತಿದ್ದ ವ್ಯಕ್ತಿಯನ್ನು ನೆಲಮಂಗಲ ಗ್ರಾಮಾಂತರ ಪೊಲೀಸರು ಬಂಧಿಸಿದ್ದಾರೆ. ತಾಲೂಕಿನ ದೇಗನಹಳ್ಳಿ ಮತ್ತು ಪಾಪಬೋವಿಪಾಳ್ಯದ ನಡುವಿನ ನಿರ್ಜನ ರಸ್ತೆಯಲ್ಲಿ ಅಪರಿಚಿತ ವ್ಯಕ್ತಿಯೊಬ್ಬ ಮಹಿಳೆಯರ ಮುಂದೆ ವಿಚಿತ್ರ ವರ್ತನೆ ತೋರಿಸುವ ಮೂಲಕ ಮುಜುಗರ ಉಂಟುಮಾಡುತ್ತಿದ್ದ. ಈ ಮಾರ್ಗದಲ್ಲಿ ಓಡಾಡುವ ಮಹಿಳೆಯರನ್ನು ಹಿಂಬಾಲಿಸಿ ಮರಗಳನ್ನು ಮತ್ತು ಕಲ್ಲಿನ ಕಂಬಗಳನ್ನು ತಬ್ಬಿಕೊಳ್ಳುತ್ತಿದ್ದ. ಇದು ಮಹಿಳೆಯರು ಮುಜುಗರ ಪಡುವಂತೆ ಮಾಡುತ್ತಿತ್ತು. ಈತನ ವಿರುದ್ಧ ನೆಲಮಂಗಲ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದ್ದು, ಆರೋಪಿಯನ್ನ ಪೊಲೀಸರು ಬಂಧಿಸಿದ್ದಾರೆ.